

VALSTYBĖS ĮMONĖS TURTO BANKO

GENERALINIS DIREKTORIUS

# ĮSAKYMAS

# DĖL VALSTYBĖS NEKILNOJAMOJO TURTO PERDAVIMO PATIKĖJIMO TEISE

2019 m. gruodžio 9 d. Nr. P13-53

Vilnius

Vadovaudamasis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 10 straipsniu ir įgyvendindamas Valstybės turto perdavimo valdyti, naudoti ir disponuoti juo patikėjimo teise tvarkos aprašą, patvirtintą Lietuvos Respublikos Vyriausybės 2001 m. sausio 5 d. nutarimu Nr. 16 „Dėl Valstybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“,

p e r d u o d u Kertiniam valstybės telekomunikacijų centrui valdyti, naudoti ir disponuoti juo patikėjimo teise jo nuostatuose numatytai veiklai vykdyti valstybei nuosavybės teise priklausantį ir šiuo metu Informacinių technologijų tarnybos prie Krašto apsaugos ministerijos patikėjimo teise valdomą nekilnojamąjį turtą – patalpas pastate (pastato, kuriame yra perduodamos patalpos, unikalus numeris – 1399-1011-0017, bendras pastato plotas – 14 750,56 kv. metro, perduodamų patalpų plotas – 267,785 kv. metro, perduodamų patalpų indeksai – 17, 18, 19 (perduodama ½ patalpos dalis) ir 20 (perduodama ½ patalpos dalis), perduodamų patalpų likutinė vertė 2019 m. lapkričio 1 d. – 200 027,00 Eur.), esančiame Vilniuje, Gedimino pr. 11.

Generalinis direktorius Mindaugas Sinkevičius

Parengė:

Audrius Navickas

2019-12-04